**“Кыргыз Республикасынын Ош облусунун жана Ош шаарынын айрым калктуу конуштарын айыл категориясына киргизүү жөнүндө” Кыргыз Республикасынын Мыйзамынын долбоору тууралуу” Кыргыз Республикасынын Өкмөтүнүн токтомунун долбооруна**

**маалымкат-негиздеме**

Бодур-Таш, Жапалак, Медресе, Мээркан жана Качыбек калктуу конуштарына айыл макамын ыйгаруу максатында Агенттик тарабынан “Кыргыз Республикасынын Ош облусунун жана Ош шаарынын айрым калктуу конуштарын айыл категориясына киргизүү жөнүндө” Кыргыз Республикасынын Мыйзамынын долбоору даярдалды. Бул мыйзам долбоорун Кыргыз Республикасынын Жогорку Кеңешинин кароосуна жиберүү үчүн ушул токтом долбоору иштелип чыккан.

Агенттик Кыргыз Республикасынын Өкмөтүнүн алдындагы Администрациялык-аймактык түзүлүштүн маселелерин жана географиялык аталыштарын кароо боюнча ведомстволор аралык комиссиянын жумушчу органы болгондуктан, аталган мыйзам долбоорун Кыргыз Республикасынын Жогорку Кеңеши тарабынан кароо учурунда Кыргыз Республикасынын Өкмөтүнүн расмий өкүлү катары Агенттиктин директорун дайындоо максатка ылайыктуу.

Долбоор Кыргыз Республикасынын аракеттеги мыйзамдарына каршы келбейт жана ага регулятивдик таасир талдоосун жүргүзүү талап кылынбайт.

Аталган токтом долбоорун кабыл алуу эч кандай экологиялык, гендердик, социалдык, экономикалык, укуктук, укук коргоочулук, коррупциялык кесепеттерге алып келбейт жана республикалык бюджеттен финансылык чыгымдарды талап кылбайт.

**Кыргыз Республикасынын Өкмөтүнө**

**караштуу жергиликтүү өз алдынча**

**башкаруу иштери жана этностор аралык**

**мамилелер боюнча мамлекеттик**

**агенттигинин директору \_\_\_\_\_\_\_\_\_\_\_\_\_\_\_ Б.У. Салиев**

**“Кыргыз Республикасынын Ош облусунун жана Ош шаарынын айрым калктуу конуштарын айыл категориясына киргизүү жөнүндө” Кыргыз Республикасынын Мыйзамынын долбооруна**

**маалымкат-негиздеме**

Бүгүнкү күндө иш жүзүндө бар, бирок расмий түрдө айыл болуп эсептелбеген калктуу конуштардын саны жүз элүүдөн ашат. Алардын катарына Бодур-Таш, Жапалак, Медресе, Мээркан жана Качыбек калктуу конуштары кирет.

Бул калктуу конуштардын жашоочулары жыйын өткөрүп, конуштарга айыл макамын ыйгаруу тууралуу чечим кабыл алышкан. Аталган чечимдер тийешелүү айылдык кеңештер тарабынан бекитилип, райондук мамлекетиик администрациялардын жана Кыргыз Республикасынын Өкмөтүнүн облустардагы ыйгарым укуктуу өкүлдөрүнүн токтомдору менен колдоого алынган жана Кыргыз Республикасынын Өкмөтүнүн 2008-жылдын 19-августундагы № 467 токтомуна ылайык бардык зарыл документтер даярдалган.

Аталган калктуу конуштар “Кыргыз Республикасынын администрациялык-аймактык түзүлүшү тууралуу” Кыргыз Республикасынын Мыйзамынын 6-беренесине ылайык айыл макамын алуу үчүн бардык зарыл критерийлерге жооп берет.

“Кыргыз Республикасынын администрациялык-аймактык түзүлүшү тууралуу” Кыргыз Республикасынын Мыйзамынын 9-беренесине ылайык, администрациялык-аймактык бирдиктерди түзүү жана жоюу, калктуу конуштардын категорияларьш аныктоо Кыргыз Республикасынын Жогорку Кеңештин ыйгарым укуктары болуп эсептелгендиктен, ушул мыйзам долбоору иштелип чыккан.

Калктуу конуштарды айыл категориясына киргизүүжергиликтүү жамааттарга өз конституциялык укуктарын ишке ашырууга жана өз кызыкчылыктарында жоопкерчиликтеринин астында жергиликтүү маанидеги маселелерди чечүүгө жана натыйжалуу өзүнчө өнүгүүгө шарт түзүп, социалдык жана экономикалык базасын чыңдайт. Бул калктуу конуштарда жашаган жарандардын көптөгөн көйгөйлөрүн, ошондой эле шайлоо жана референдум өткөрүү, статистикалык маалыматтарды тактоо сыяктуу башка маселелерди чечүү үчүн аларга мыйзам негизинде айыл макамын берүү зарыл.

Долбоор Кыргыз Республикасынын аракеттеги мыйзамдарына каршы келбейт.

Бул долбоорго регулятивдик таасир талдоосун жүргүзүү талап кылынбайт.

Аталган мыйзам долбоорун кабыл алуу эч кандай экологиялык, гендердик, социалдык, экономикалык, укуктук, укук коргоочулук, коррупциялык кесепеттерди алып келбейт жана республикалык бюджеттен финансылык чыгымдарды талап кылбайт.

**Кыргыз Республикасынын Өкмөтүнө**

**караштуу жергиликтүү өз**

**алдынча башкаруу иштери жана**

**этностор аралык мамилелер**

**боюнча мамлекеттик**

**агенттигинин директору \_\_\_\_\_\_\_\_\_\_\_\_\_\_\_\_\_\_\_\_\_ Б.У. Салиев**